మారోజు దేవేంద్ర

మారోజు దేవేంద్ర, తెలంగాణ రాష్ట్రానికి చెందిన ప్రముఖ రచయిత్రి, సాహిత్య విమర్శకురాలు, తెలుగు అధ్యాపకురాలు. ప్రస్తుతం ఈమె వీరనారి చాకలి ఐలమ్మ మహిళా విశ్వవిద్యాలయంలో తెలుగు అధ్యాపకులుగా వృత్తి బాధ్యతలు నిర్వహిస్తుంది. సాహిత్య పరిశోధన, కథలు, కవిత్వం, విమర్శ రంగాలలో ఆమె చేసిన కృషికి పలు పురస్కారాలు కూడా లభించాయి.

 వ్యక్తిగత జీవితం 
మారోజు దేవేంద్ర తెలంగాణ రాష్ట్రంలోని సిద్దిపేట జిల్లా, దుబ్బాకలో వజ్జవ్వ , బ్రహ్మచారి దంపతులకు జన్మించారు. బాల్య విద్యాభ్యాసం అంతా సిద్ధిపేటలో పూర్తి చేసుకొని, అనంతర ఉన్నత విద్య హైదరాబాద్ లో పూర్తి చేశారు.

 విద్య, వృత్తి 
దేవేంద్ర, ఎం.ఏ. (తెలుగు), ఎం.ఏ. (సంస్కృతం) పూర్తి చేశారు. ఆమె డాక్టర్ ఎస్.వి. సత్యనారాయణ గారి పర్యవేక్షణలో తెలుగు సాహిత్యంలో పరిశోధన చేసి పి.హెచ్.డి. పట్టా పొందారు. తదుపరి, ఆచార్య సూర్య ధనంజయ్ పర్యవేక్షణలో పోస్ట్ డాక్టోరల్ ఫెలోషిప్ (Post Doctoral Fellowship) కూడా పూర్తి చేశారు.

ప్రస్తుతం ఆమె వీరనారి చాకలి ఐలమ్మ మహిళా విశ్వవిద్యాలయం, కోఠిలో తెలుగు అధ్యాపకులుగా వృత్తి బాధ్యతలు నిర్వహిస్తున్నారు.

 సాహిత్య కృషి, గ్రంథాలు 
తెలుగు సాహిత్యంలో కథ, కవిత్వం, వ్యాసం అనే ప్రక్రియల్లో పరిశోధనా గ్రంథాలను ప్రచురించారు.

 ప్రచురించిన గ్రంథాలు: 

 సాహిత్యానుశీలన (వ్యాస సంపుటి) – 2016
 శ్రీ మాటేటి రామప్ప (మోనోగ్రాఫ్) – 2017
 నాణీల మణిహారం (మినీ కవిత్వం) – 2018
 సాహితీ విదుషీమణి డాక్టర్ ముదిగంటి సుజాత రెడ్డి (మోనోగ్రాఫ్) – 2019
 అడుగులు (కథా సంపుటి) – 2020
 తెలంగాణ కథ - వర్తమాన జీవన చిత్రణ (పరిశోధనా గ్రంథం) – 2021
 తెలంగాణ కథా వర్తనం (విమర్శనాత్మక వ్యాసాలు) – 2024

 ఇతర బాధ్యతలు 
సాహిత్యానికి సంబంధించిన పలు సంస్థలలో ఆమె క్రియాశీలకంగా వ్యవహరించారు:

 ఉజ్వల్ ఆర్ట్స్ క్రియేషన్స్ లో కార్యవర్గ సభ్యులు.
 అక్షర వేదికలో మెదక్ జిల్లా ప్రతినిధి.
 బహుళ త్రైమాసిక అంతర్జాతీయ అంతర్జాల మహిళా పత్రిక సంపాదక వర్గ సభ్యులు.

 పురస్కారాలు, గౌరవాలు 
సాహిత్యం, విద్యారంగంలో ఆమె చేసిన సేవలకుగాను పలు సంస్థలు డా. మారోజు దేవేంద్ర గారిని సత్కరించాయి:

 ఉగాది పురస్కారం (విశ్వ భారతి మాసపత్రిక) – 2017
 బి.ఎస్. రాములు స్ఫూర్తి పురస్కారం – 2019
 తెలుగు సాహిత్య కళా పీఠం వారి ప్రతిభా పురస్కారం – 2019
 డా. వేదగిరి రాంబాబు పురస్కారం – 2020
 విశ్వకర్మ విశిష్ట మహిళా పురస్కారం – 2021
 వెంకట సుబ్బయ్య స్మారక పురస్కారం – 2022
 ఇన్స్పైరింగ్ ఉమెన్ అవార్డు (సాయ ఫౌండేషన్) – 2022
 కొలకలూరి రామయ్య పరిశోధన పురస్కారం – 2023
 నిజాం వెంకటేశం స్మారక పురస్కారం – 2025
 తెలుగు విశ్వవిద్యాలయ కీర్తీ పురస్కారం - 2025
 పీచర సునీతా రావు అవార్డు - 2025

 మూలాలు 
వర్గం:రచయిత్రులు
వర్గం:కవులు
వర్గం:తెలుగు సాహిత్యం
వర్గం:విమర్శకులు
వర్గం:తెలంగాణ మహిళలు